president de l'Agència per a la Qualitat del Sistema Universitari de Catalunya
Corresponen a AQU Catalunya les funcions següents:
L'avaluació dels ensenyaments conduents a l'obtenció dels títols oficials i propis que imparteixin les universitats i els centres docents d'ensenyament superior.
La certificació de la qualitat dels ensenyaments, de la gestió i de les activitats de les universitats.
L'acreditació dels ensenyaments en el marc de l'espai europeu de la qualitat.
L'avaluació dels centres docents establerts a Catalunya que imparteixen ensenyaments conduents a l'obtenció de títols estrangers d'educació superior universitària.
L'acreditació dels sistemes i els procediments d'avaluació de la qualitat de les universitats, inclosos els que es refereixen a la funció docent del professorat.
L'emissió dels informes pertinents per a la contractació de professorat lector i professorat col·laborador.
L'emissió de les acreditacions de recerca i de recerca avançada.
L'avaluació de l'activitat desenvolupada pels investigadors, i la valoració dels mèrits individuals del personal docent, funcionari i contractat, per a l'assignació de complements retributius, d'acord amb els articles 55 i 69 de la Llei orgànica 6/2001, del 21 de desembre, d'universitats.
L'avaluació de l'activitat investigadora del personal docent i investigador de les universitats privades (previ conveni amb les universitats privades).
La valoració dels mèrits individuals docents i de gestió del personal docent i investigador funcionari i contractat, per a l'assignació de complements retributius d'acord amb els articles 55 i 69 de la Llei orgànica 6/2001, del 21 de desembre, d'universitats, i l'avaluació de l'activitat docent del personal docent i investigador de les universitats privades.
L'avaluació de les activitats, els programes, els serveis i la gestió de les universitats i dels centres d'ensenyament superior.
La promoció de l'avaluació i de la comparació de criteris de qualitat en el marc europeu i internacional.
L'elaboració d'estudis per a la millora i la innovació dels models d'avaluació, certificació i acreditació.
L'emissió d'informes d'avaluació adreçats a les universitats, l'administració educativa, els agents socials i la societat en general.
L'assessorament de l'Administració educativa, les universitats i altres institucions en l'àmbit propi de les seves funcions.
L'establiment de vincles de cooperació i col·laboració amb altres agències estatals, autonòmiques i internacionals que tinguin atribuïdes funcions d'avaluació, acreditació i certificació.
Les tasques que li siguin encarregades pel departament competent en matèria d'universitats i per les universitats, mitjançant conveni.
La resta de funcions que li atribueix la Llei d'universitats de Catalunya, els seus estatuts i l'altra normativa vigent.
L'Agència per a la Qualitat del Sistema Universitari de Catalunya s'estructura en els òrgans de govern següents:
a) El president o presidenta, el qual és nomenat pel Govern de la Generalitat, a proposta de la persona titular del departament competent en matèria d'universitats, d'entre personalitats de reconegut prestigi en l'àmbit universitari, per un període de quatre anys, renovable una sola vegada.